Serie B

Ła Serie B, sponsorixà da ła "bwin", xe el secondo liveło profesionistego del canpionà tałian de bałon.

El torneo xe organixà da ła Lega Nasional Profesionisti Serie B, conprende 22 squadre e ła xe sta istituia a livel nasional inte ła stajon 1929/1930. El record de parteçipasion el xe del Bresa (53).

Raprexenta el canpionà de liveło pì baso cui gabia mai ciapà parte çinque squadre: el Torin, ła Juventus, ła Lasio, ła Roma, el Milan. Ła Sanpdoria ga invese eredità el titoło sportivo del Liguria, che ga conosuo ła retroçesion in serie C inte el 1931.

Ła serie de parteçipasion consegùtive pì longa ła xe del Vicensa, che inte ła stajion 2011-12 el ga disputa el so undiseximo canpionà de B consegutivo. Xe 133 łe squadre che ga ciapà parte ai 79 canpionai de Serie B che xe stai disputai a partir dal 1929-30 fin a ła stajion 2010-11. A diferensa de ła Serie A, no tuti i canpionai de Serie B i xe stai disputai a xiron ugnoło.

Par determinare chi che riva prima se fa na clasifica co sti criteri:

Punti (3 par ła vitoria, 1 par el parejo, 0 par ła sconfita)

Diferensa reti

Gol fati

I stesi criteri ma solo fora caxa

Se do o pi scuadre so pari, se fa na clasifica avulsa. Se xe oncora pari, se pol far no sparejo.

Ła prima de ła Serie B ła vince la Copa Ałi de ła Vitoria e ła va in Serie A, come ła seconda. Da ła  tersa a ła otava xogano un playoff - soło se tra ła tersa e ła otava no ghe xe pi de quatordexe punti (se xe cussì xoga soło cuee che ga manco de quatordexe punti da ła tersa) e tra ła tersa e ła quarta no ghe xe pi de diexe punti (se xe cussì ła tersa va in Serie A sensa i playoff).
Łe ultime tre łe retrocede in Lega Pro, co queła che perde el playout tra ła quartultima e ła quintultima.

Varda anca
 Serie B 2012-2013